Ο **Θάνος (Αθανάσιος-Γλαύκος) Τζήμερος** (Βόλος, 14 Φεβρουαρίου 1961) είναι Έλληνας πολιτικός και επιχειρηματίας, ιδρυτής και πρώην πρόεδρος του κόμματος Δημιουργία, ξανά!. Είναι ιδιοκτήτης εταιρείας επικοινωνίας και σύμβουλος μάρκετινγκ.

Βιογραφικά στοιχεία
-------------------

Γεννήθηκε στον Βόλο. Εισήχθη στην Ανωτάτη Σχολή Οικονομικών και Εμπορικών Επιστημών από την οποία δεν αποφοίτησε.

Την περίοδο 1978-1984 εργαζόταν ως μουσικός, διδάσκοντας σε ωδεία, δίνοντας ρεσιτάλ και παίζοντας σε μπουάτ. Την περίοδο 1984-1986 υπηρέτησε τη θητεία του στον Στρατό Ξηράς και τον Σεπτέμβριο του 1986 επέστρεψε στον Βόλο, διδάσκοντας κλασική μουσική στο Δημοτικό Ωδείο Βόλου και στο Εθνικό Ωδείο Λάρισας. Παράλληλα ασχολήθηκε με το ραδιόφωνο ως παραγωγός εκπομπών λόγου και τέχνης. Το 1989 μετανάστευσε στη Δυτική Γερμανία συνεχίζοντας τη μουσική του δραστηριότητα.

Το 1991 επέστρεψε στην Ελλάδα και άλλαξε επαγγελματικό πεδίο, καθώς δραστηριοποιήθηκε στον χώρο της διαφήμισης και του μάρκετινγκ ως κειμενογράφος, και στη συνέχεια ως δημιουργικός διευθυντής σε πολυεθνικές (Saatchi & Saatchi, BBDO Group). Το 1996 δημιούργησε τη δική του διαφημιστική εταιρεία με την ονομασία *Reverse*, η οποία λειτουργεί μέχρι σήμερα.

Πολιτική δράση
--------------

Τον Οκτώβριο του 2011 ίδρυσε το κόμμα δημιουργία, ξανά! με μια συγκέντρωση πολιτών στην οποία ήταν ο βασικός ομιλητής. Η ιδρυτική συνδιάσκεψη του κόμματος έγινε στις 12 Μαρτίου 2012 και ο Τζήμερος εξελέγη παμψηφεί πρόεδρος.

Η δημιουργία, ξανά! στις βουλευτικές εκλογές του Μαΐου 2012, όταν συμμετείχε για πρώτη φορά με σύνθημα «*Πολιτική χωρίς Πολιτικούς*», πήρε 2,16%. Στις εκλογές του Ιουνίου 2012, όπου συνεργάστηκε με τη Δράση του Στέφανου Μάνου, πήρε 1,6%. Τον Φεβρουάριο του 2013, ο Τζήμερος συγκάλεσε έκτακτο συνέδριο και υπέβαλε την παραίτησή του από πρόεδρος του κόμματος. Στις 7 Απριλίου 2013, στο έκτακτο συνέδριο του κόμματος, επανεξελέγη μεταξύ τριών υποψηφίων με περίπου 85% των ψήφων.

Στις περιφερειακές εκλογές του 2014 ο Τζήμερος ήταν υποψήφιος περιφερειάρχης Αττικής με τον συνδυασμό «Δημιουργούμε μαζί!», έχοντας τη στήριξη των κομμάτων *Δράση* και *Δημιουργία, ξανά!*. Συγκέντρωσε στον πρώτο γύρο το 2,97% των ψήφων και πήρε 2 από τις συνολικά 101 έδρες του Περιφερειακού Συμβουλίου της Αττικής. Στις περιφερειακές εκλογές του 2019, ο συνδυασμός «Δημιουργία» του Τζήμερου συγκέντρωσε 2,67% των ψήφων και εξέλεξε τρεις περιφερειακούς συμβούλους.

Στις 24 Νοεμβρίου 2019 έλαβε χώρα το δεύτερο συνέδριο της *Δημιουργίας, Ξανά!* όπου ο Τζήμερος επανεξελέγη στη θέση του προέδρου για τρίτη συνεχή θητεία.

Στις 15 Φεβρουαρίου 2021, σχημάτισε με τον Φαήλο Κρανιδιώτη τον συνασπισμό Δημιουργία, που αργότερα μετονομάστηκε σε Εθνική Δημιουργία, εν όψει των βουλευτικών εκλογών του Μαΐου του 2023. Στις εκλογές ο συνασπισμός απέσπασε το 0,81% των ψήφων, αποτέλεσμα μικρό σε σύγκριση με τα προηγούμενα χρόνια. Στις 21 Μαΐου, μετά τις εκλογές, ο Τζήμερος ανακοίνωσε το τέλος της πολιτικής του καριέρας από την πολιτική και την παραίτησή του από την προεδρία της Δημιουργίας, ξανά!.

### Περιστατικά στο Περιφερειακό Συμβούλιο Αττικής

Στις 23 Νοεμβρίου 2016, στο Περιφερειακό Συμβούλιο Αττικής, κατήγγειλε ξυλοδαρμό σε βάρος του από το μέλος του ΠΑΜΕ Γιάννη Μανουσογιαννάκη, με αφορμή το κατέβασμα παρανόμως κολλημένων αφισών. Στις 11 Μαΐου 2017 απομακρύνθηκε βίαια από την αίθουσα του συμβουλίου, κατηγορούμενος πως γρονθοκόπησε τη σύμβουλο του ΚΚΕ Αλεξάνδρα Μπαλού. Ο Τζήμερος υποστήριξε ότι απώθησε ομάδα ατόμων του ΚΚΕ, όταν δέχθηκε επίθεση από το μέλος του ΠΑΜΕ Γιάννη Ανδρεαδέλη, επειδή ξεκόλλησε παράνομα κολλημένες αφίσες της οργάνωσης από τους τοίχους του κτηρίου και πως το βίντεο αποδεικνύει τα λεγόμενά του. Το 2020, ο πρώην αντιπεριφερειάρχης Αττικής Γ. Καραμέρος που πρώτος δημοσίευσε στα μέσα κοινωνικής δικτύωσης τον ισχυρισμό περί γρονθοκοπήματος καταδικάστηκε σε 8 μήνες φυλάκιση για συκοφαντική δυσφήμιση, καθώς το δικαστήριο έκρινε πως ήταν ψευδής.

Σε περιστατικό στις 27 Νοεμβρίου 2019 μέσα στην αίθουσα του συμβουλίου, ο Γιάννης Πρωτούλης (ΚΚΕ) επιτέθηκε στον Τζήμερο, τον έφτυσε και χειροδίκησε εναντίον του με αποτέλεσμα ο Τζήμερος να καλέσει την αστυνομία, η οποία τελικά δεν συνέλαβε τον Πρωτούλη.

### Επιστολή προς Μέρκελ

Σε επιστολή του τον Οκτώβριο του 2011 προς την καγκελάριο της Γερμανίας Άνγκελα Μέρκελ, μεταξύ άλλων έγραφε πως «Η Ελλάδα έχει ένα τεράστιο δυναμικό ευφυών, δημιουργικών, εργατικών και ηθικών ανθρώπων που στραγγαλίζονται κάθε μέρα από την κομματική μαφία» και την καλούσε να μη στείλει οικονομική βοήθεια στην Ελλάδα «αφήνοντας την να καεί στη κόλαση» εάν δεν προβεί πρώτα στις απαραίτητες μεταρρυθμίσεις. Παρότι η επιστολή είχε σταλεί πριν την ενασχόληση του με την πολιτική, έγινε επίκαιρη μερικούς μήνες μετά την ίδρυση της Δημιουργίας, ξανά!.

### Κάλεσμα σε ανατροπή της κυβέρνησης

Τον Ιούλιο του 2015, είχε διαταχθεί από την Εισαγγελία Εφετών προκαταρκτική εξέταση, με τη μορφή του κατεπείγοντος, για αναρτήσεις σχετικά με κάλεσμά του για *ανατροπή και εισβολή στο Μέγαρο Μαξίμου* στην περίπτωση μη συμφωνίας της κυβέρνησης Τσίπρα με τους δανειστές, για να εξεταστεί αν υπήρξε τέλεση αξιόποινων πράξεων, όπως η διέγερση πολιτών. Σύμφωνα με έγγραφο της Εισαγγελίας που δημοσίευσε και σχολίασε ο Τζήμερος, κλήθηκε ως ύποπτος για το αδίκημα των προπαρασκευαστικών πράξεων εσχάτης προδοσίας. Ο ίδιος κατέθεσε γραπτές εξηγήσεις.

### Συνθήκη των Πρεσπών

Μέσα από σειρά τοποθετήσεων του το 2018 τάχθηκε κατά της Συνθήκης των Πρεσπών, χαρακτηρίζοντας την συμφωνία ως «εθνική ντροπή».

Κριτική
-------

Αποτελεί αμφιλεγόμενο πρόσωπο της ελληνικής πολιτικής σκηνής λόγω της ιδεολογικής στροφής του κόμματος του, ενώ πολλές από τις παρεμβάσεις του δέχονται συχνά κριτική και θεωρούνται επίμαχες από μεγάλη μερίδα των εγχώριων ΜΜΕ.

Δηλώσεις και αναρτήσεις του με πολιτικό περιεχόμενο έχουν θεωρηθεί αμφιλεγόμενες και προκαλούν συζητήσεις.  Η ρητορική του έχει χαρακτηριστεί, κυρίως από αριστερούς πολιτικούς, ως ακροδεξιά, ισλαμοφοβική, αντικομμουνιστική και του έχει ασκηθεί κριτική ότι λειτουργούσε το κόμμα του προσωποκεντρικά. Πολλές από τις παρεμβάσεις του δέχονται συχνά κριτική και θεωρούνται επίμαχες από μεγάλη μερίδα των ελληνικών ΜΜΕ και κάποιες έγιναν αιτία αντιδικίας με συνδικαλιστικούς φορείς, όπως π.χ. η ΑΔΕΔΥ.

Μεταξύ άλλων έχει δηλώσει ότι πρέπει να αφαιρεθεί από το ΚΚΕ το δικαίωμα συμμετοχής στις εκλογές καθώς και να δικαστεί για εσχάτη προδοσία, λόγω των θέσεων του κόμματος περί σοσιαλιστικής επανάστασης και «δικτατορίας του προλεταριάτου», που ο ίδιος θεωρεί ότι είναι φασιστικές και απολυταρχικές καθώς και ότι αποτελούν κίνδυνο για την δημοκρατία. Σε άλλη δήλωση χαρακτηρίζει το ΚΚΕ φασιστικό κόμμα εξίσου με τη Χρυσή Αυγή και θεωρεί ότι και τα δύο είναι αριστερά και δικτατορικά κόμματα, με μόνη διαφορά ότι το πρώτο είναι διεθνιστικό ενώ το δεύτερο εθνικιστικό. Για την Χρυσή Αυγή προσθέτει επίσης ότι οι υποστηρικτές της θέλουν να φέρουν στην Ελλάδα «*..*.την εποχή του ανθρώπου του Νεάντερταλ». Για την περίοδο της Κατοχής έχει δηλώσει ότι ορισμένες πράξεις των αγωνιστών της Εθνικής Αντίστασης, ήταν χειρότερες από ότι των Ναζί. Επιπρόσθετα, δηλώνει υποστηρικτής των Εθνικών Δυνάμεων κατά την διάρκεια του Εμφυλίου (για τον οποίο αναφέρεται ως "Συμμοριτοπόλεμο") και θεωρεί ότι οι στρατιώτες του Εθνικού Στρατού έδωσαν τη ζωή τους "για να προασπίσουν τη δημοκρατία", αποδίδοντάς τους τιμές για την στρατιωτική τους νίκη στον Γράμμο και στο Βίτσι.

Δημοσιογραφικές πηγές κυρίως έκαναν λόγο για ασυνεπή χαρακτηριστικά του κόμματος του Τζήμερου. Η δημοσιογράφος Κέζα Λώρη, στο Βήμα αναφέρει ότι ενώ ξεκίνησε με ένα επίχρισμα φιλελευθερισμού, στην πορεία έδειξε πως κάτω από την επιφάνεια της αρχικής εμφάνισής του ως πολιτικό σχήμα πετυχημένων επιχειρηματιών που ήταν άσπιλοι πολιτικά κρυβόταν τελικά «ένα κόμμα συντηρητικό, πατριωτικό, ξενοφοβικό, ομοφοβικό». Έχει κάνει λόγο για συντηρητικά μέτρα που θεωρούνται ακραία, όπως η κατασκευή φράχτη με συστήματα απώθησης ανθρώπων, αντίστοιχα στη διακήρυξη του κόμματος υπήρχαν προτάσεις εκμετάλλευσης εργατικού δυναμικού από άλλες χώρες με στοιχεία καταναγκαστικής εργασίας*.* Με αφορμή πολύνεκρο ποδοπάτημα στη Μέκκα το έτος 2015, με πάνω από 2.000 νεκρούς, σχολίασε ειρωνικά την τάση των θρησκειών να αποδίδουν τραγικά γεγονότα σε «θεϊκό θέλημα».  Κατά καιρούς έχει προβεί σε σχόλια που χαρακτηρίζονται προκλητικά ως προς τους Ισλαμιστές.

Έχει καταφερθεί εναντίον του δολοφονημένου από μέλος της Χρυσής Αυγής Παύλο Φύσσα και της μητέρας του*.* H οικογένεια του Φύσσα απάντησε στους χαρακτηρισμούς, λέγοντας μεταξύ άλλων *«*Η χρήση του ονόματος του Παύλου Φύσσα και της μητέρας του Μάγδας, γίνεται σε μία προκλητική προσπάθεια να αποκτήσει ο υβριστής τους υπόσταση..*»*. Στην επέτειο της μνήμης Γρηγορόπουλου το 2020 προέβη σε δήλωση, σύμφωνα με την οποία ο Αλέξης Γρηγορόπουλος, «*αν ζούσε, θα είχε διοριστεί στο δημόσιο*.»

Παραπομπές
----------

1. 1 2 3 4 5  «Τα δύο πρόσωπα του Θάνου Τζήμερου». *Το Βήμα*. 10 Απριλίου 2013. Ανακτήθηκε στις 22 Ιουνίου 2019.
2. ↑  IEFIMERIDA.GR, NEWSROOM (2 Δεκεμβρίου 2012). «Που και γιατί χάθηκε ο Θάνος Τζήμερος μετά τις εκλογές | STORIES». *iefimerida.gr*. Ανακτήθηκε στις 30 Απριλίου 2020.
3. ↑  «Πολιτική χωρίς πολιτικούς, καμπάνιες χωρίς περιεχομένο». *Protagon.gr*. Ανακτήθηκε στις 23 Οκτωβρίου 2019.
4. ↑  Παραιτήθηκε ο Τζήμερος από πρόεδρος της "Δημιουργία Ξανά" Αρχειοθετήθηκε 2013-03-05 στο Wayback Machine. *news247* 08/02/2013.
5. ↑  Αποτελέσματα εκλογής προέδρου dimiourgiaxana.gr
6. ↑  Αποτελέσματα περιφερειακών εκλογών 2014, *ekloges.ypes.gr*.
7. ↑  «Αποτελέσματα περιφερειακών εκλογών 2019». *ekloges.ypes.gr*. Ανακτήθηκε στις 20 Ιουνίου 2019.
8. ↑  Press, Βήμα (26 Νοεμβρίου 2019). «Επανεξελέγη ο Θάνος Τζήμερος πρόεδρος στη ΔΗΜΙΟΥΡΓΙΑ ΞΑΝΑ -». Αρχειοθετήθηκε από το πρωτότυπο στις 24 Φεβρουαρίου 2020. Ανακτήθηκε στις 24 Φεβρουαρίου 2020.
9. ↑  «Εκλογές 2023 - Παραιτήθηκε ο Τζήμερος: «Ο πολιτικός μου κύκλος κλείνει εδώ»». *ProtoThema*. 21 Μαΐου 2023. Ανακτήθηκε στις 25 Μαΐου 2023.
10. ↑  «Ο Τζήμερος καταγγέλλει άγριο ξυλοδαρμό του στο περιφερειακό συμβούλιο «Πήγαν να με πνίξουν»».  *iefimerida.gr* 22/11/2016. Ανακτήθηκε στις 22/06/2019.
11. ↑  «Ο Τζήμερος καταγγέλλει ότι ξυλοκοπήθηκε από μέλος του ΚΚΕ». *Athens Voice*. 22 Νοεμβρίου 2016. Ανακτήθηκε στις 23 Ιουνίου 2019.
12. ↑  «Ξυλοκοπήθηκε ο Θάνος Τζήμερος στο Περιφερειακό Συμβούλιο Αττικής». *Voria.gr*. 23 Νοεμβρίου 2016. Ανακτήθηκε στις 23 Ιουνίου 2019.
13. ↑ . .
14. ↑  «Βίντεο-ντοκουμέντο για το ξύλο στο Περιφερειακό Συμβούλιο- Αλληλοκατηγορούνται Θ. Τζήμερος και Α. Μπαλού». *euro2day.gr*. 2017-05-11.. Ανακτήθηκε στις 2019-06-22.
15. ↑  «Θ. Tζήμερος: «Μου επιτέθηκαν και τους απώθησα» - Τι υποστηρίζει η σύμβουλος του ΠΑΜΕ». *kathimerini.gr*. 2017-05-11.. Ανακτήθηκε στις 2017-05-26.
16. ↑  «Τζήμερος: Δεν γρονθοκόπησα κανέναν, μου επιτέθηκαν – Μπαλού: Είσαι δειλός που δεν το παραδέχεσαι (βίντεο)». *iefimerida.gr*. 2017-05-11.. Ανακτήθηκε στις 2017-05-29.
17. ↑  «Ο Τζήμερος στον ΑΝΤ1: Το βίντεο της εταιρείας που καταγράφει τις συνεδριάσεις αποδεικνύει τι συνέβη». *www.enikos.gr*. Ανακτήθηκε στις 28 Οκτωβρίου 2019.
18. ↑  «Ένοχος κρίθηκε ο Γιώργος Καραμέρος για συκοφαντική δυσφήμηση κατά Τζήμερου». *ProtoThema*. 17 Σεπτεμβρίου 2020. Ανακτήθηκε στις 18 Σεπτεμβρίου 2020.
19. ↑  Newsroom. «Ένοχος για συκοφαντική δυσφήμιση κατά του Θ. Τζήμερου ο Γ. Καραμέρος | Η ΚΑΘΗΜΕΡΙΝΗ». Ανακτήθηκε στις 18 Σεπτεμβρίου 2020.
20. ↑  Team, ΤοΒΗΜΑ (28 Νοεμβρίου 2019). «Αγριος καυγάς Τζήμερου – Πρωτούλη με απίστευτες εκφράσεις». *Ειδήσεις - νέα - Το Βήμα Online*. Ανακτήθηκε στις 29 Απριλίου 2020.
21. ↑  «Βίντεο από το άγριο επεισόδιο Τζήμερου-Πρωτούλη στο Περιφερειακό Συμβούλιο». *www.enikos.gr*. Ανακτήθηκε στις 29 Απριλίου 2020.
22. ↑  «Βίντεο: Ο καυγάς Πρωτούλη - Τζήμερου - Τον έλουσε με καφέ». *www.news247.gr*. Ανακτήθηκε στις 29 Απριλίου 2020.
23. ↑  «Letter to Merkel». *dimiourgiaxana.gr*. Ανακτήθηκε στις 31 Οκτωβρίου 2019.
24. ↑  «Τζήμερος προς Μέρκελ: Αφήστε την Ελλάδα να καεί στην κόλαση». *tovima.gr*. Ανακτήθηκε στις 31 Οκτωβρίου 2019.
25. ↑  «Στην Bild αρέσει ο Τζήμερος και προβάλλει την επιστολή του στην Μέρκελ». *iefimerida.gr*. Ανακτήθηκε στις 31 Οκτωβρίου 2019.
26. ↑  «Griechen-Parteichef rät Merkel: „Lasst mein Land zur Hölle fahren"». *bild.de* (στα Γερμανικά). Ανακτήθηκε στις 13 Ιουλίου 2020.
27. ↑  «O Τζήμερος καλεί σε πραξικόπημα. Κατεπείγουσα προκαταρκτική έρευνα». *www.news247.gr*. Ανακτήθηκε στις 26 Νοεμβρίου 2019.
28. ↑  «Στον εισαγγελέα ο Θ. Τζήμερος ως ύποπτος για «προπαρασκευαστικές πράξεις εσχάτης προδοσίας»». *Alfavita*. Ανακτήθηκε στις 22 Απριλίου 2020.
29. ↑  «Ολόκληρο το υπόμνημα του Τζήμερου για το «πραξικόπημα»». *www.enikos.gr*. Ανακτήθηκε στις 29 Απριλίου 2020.
30. ↑  «Θ. Τζήμερος: "Η συμφωνία των Πρεσπών είναι συμφωνία εθνικής ντροπής"». *www.ertnews.gr*. 17 Σεπτεμβρίου 2018. Ανακτήθηκε στις 22 Ιουνίου 2022.
31. ↑  Κέζα Λώρη, Τζημεροδεξιά, *Το Βήμα* 30/05/2012. Ανακτήθηκε στις 23/06/2019.
32. ↑  IEFIMERIDA.GR, NEWSROOM (2 Δεκεμβρίου 2012). «Που και γιατί χάθηκε ο Θάνος Τζήμερος μετά τις εκλογές | STORIES». *iefimerida.gr*. Ανακτήθηκε στις 13 Ιουλίου 2020.
33. ↑  «Θάνος Τζήμερος: Ο Αιώνιος Φοιτητής της Φτηνής Πρόκλησης». *vice*. Ανακτήθηκε στις 13 Ιουλίου 2020.
34. 1 2  «Το μέτωπο του παραλόγου, της Λίνας Γιάνναρου | Kathimerini». *www.kathimerini.gr*. Ανακτήθηκε στις 26 Νοεμβρίου 2019.
35. ↑  Τζήμερος κατά Τσίπρα: Ο αστοιχείωτος μπαχαλάκιας μιλάει για την Παιδεία, *Newsbeast* 9/05/2017.
36. ↑  IEFIMERIDA.GR, NEWSROOM (6 Δεκεμβρίου 2019). «Αίσθηση και αντιδράσεις από ανάρτηση του Τζήμερου -Ανήμερα της δολοφονίας Γρηγορόπουλου | ΠΟΛΙΤΙΚΗ». *iefimerida.gr*. Ανακτήθηκε στις 29 Απριλίου 2020.
37. ↑  «Τζήμερος: Προτείνει τη Μακρόνησο ως τόπο συγκέντρωσης μεταναστών και ΜΚΟ». *www.enikos.gr*. Ανακτήθηκε στις 29 Απριλίου 2020.
38. ↑  in.gr (6 Δεκεμβρίου 2019). «Το προκλητικό tweet του Τζήμερου». *in.gr*. Ανακτήθηκε στις 29 Απριλίου 2020.
39. ↑  Οι ακροδεξιές απόψεις του Θάνου Τζήμερου: Ονειρεύεται μετανάστες - οικονομικούς σκλάβους! Αρχειοθετήθηκε 2019-10-20 στο Wayback Machine. *Newpost* 29/05/2012. Ανακτήθηκε στις 20/10/2019.
40. ↑  Λίνα Γιάνναρου (28/03/2017), Το μέτωπο του παραλόγου, *Η Καθημερινή*. Ανακτήθηκε στις 23/06/2019.
41. 1 2  Κέζα Λώρη, Τζημεροδεξιά, *Το Βήμα* 30/05/2012. Ανακτήθηκε στις 23/06/2019.
42. ↑  IEFIMERIDA.GR, NEWSROOM (2 Δεκεμβρίου 2012). «Που και γιατί χάθηκε ο Θάνος Τζήμερος μετά τις εκλογές | STORIES». *iefimerida.gr*. Ανακτήθηκε στις 13 Ιουλίου 2020.
43. ↑  «Αγωγή της ΑΔΕΔΥ κατά του Θάνου Τζήμερου». aftodioikisi.gr. 29 Δεκεμβρίου 2020. [*νεκρός σύνδεσμος*]
44. 1 2  Τζήμερος, Θάνος (29 Αυγούστου 2020). «Ο Γράμμος και το Βίτσι-ο της ΝΔ». *ekriti.gr*. Ανακτήθηκε στις 12 Απριλίου 2021.
45. ↑  «Ευθέως — ΣΚΑΪ (www.skai.gr)». *www.skai.gr*. Αρχειοθετήθηκε από το πρωτότυπο στις 2 Ιουνίου 2019. Ανακτήθηκε στις 23 Ιουνίου 2019. (Ευθέως: Θάνος Τζήμερος - 14/02/2013)
46. ↑  «Προκλητικός Τζήμερος: «Οι χρυσαυγίτες είναι πρωτοξάδερφα του ΚΚΕ»». *aftodioikisi.gr*. 7 Οκτωβρίου 2020. Αρχειοθετήθηκε από το πρωτότυπο στις 31 Οκτωβρίου 2020. Ανακτήθηκε στις 14 Απριλίου 2021.
47. ↑  «Θάνος Τζήμερος on twitter». *Twitter*. Ανακτήθηκε στις 13 Απριλίου 2021.
48. ↑  «Τζήμερος: Η Χρυσή Αυγή θέλει με μαχαίρια και λοστούς να μας φέρει στην εποχή του Νεάντερνταλ». *iefimerida.gr*. 24 Αυγούστου 2013. Ανακτήθηκε στις 23 Απριλίου 2020.
49. ↑  Τζήμερος, Θάνος (22 Σεπτεμβρίου 2017). «Το ΕΘΝΙΚΟ ΕΓΚΛΗΜΑ που βαφτίσαμε ΕΘΝΙΚΗ ΑΝΤΙΣΤΑΣΗ». *ThessalonikiPress.gr*. Αρχειοθετήθηκε από το πρωτότυπο στις 22 Σεπτεμβρίου 2020. Ανακτήθηκε στις 22 Σεπτεμβρίου 2020.
50. ↑  «Η δεξιά του νεοφιλελευθερισμού». *Protagon.gr*. Ανακτήθηκε στις 26 Νοεμβρίου 2019.
51. ↑  «Τζήμερος, η (ακρο)δεξιά ρητορεία του αμόλυντου». *The Press Project - Ειδήσεις, Αναλύσεις, Ραδιόφωνο, Τηλεόραση*. 5 Ιουνίου 2012. Ανακτήθηκε στις 26 Νοεμβρίου 2019.
52. ↑  «ΥΠΕΡΚΕΙΜΕΝΑ - «Εγώ καλά σας τα 'λεγα!»». *LiFO*. Ανακτήθηκε στις 26 Νοεμβρίου 2019.
53. ↑  IEFIMERIDA.GR, NEWSROOM (24 Σεπτεμβρίου 2015). «Ο Τζήμερος ειρωνεύεται την τραγωδία στη Μέκκα: «Τους ήθελε κοντά του ο Αλλάχ» | ΠΟΛΙΤΙΚΗ». *iefimerida.gr*. Ανακτήθηκε στις 26 Νοεμβρίου 2019.
54. ↑  Απίστευτο σχόλιο Τζήμερου: Στη Μέκκα δεν ήταν τραγωδία, αλλά θέλημα Αλλάχ, *Πρώτο Θέμα* 25/09/2015.
55. ↑  «Τζήμερος: 'Αρχίζει να μυρίζει ενοχλητικά μωαμεθάνιο'». *www.news247.gr*. Ανακτήθηκε στις 26 Νοεμβρίου 2019.
56. ↑  Τζήμερος: Ο Παύλος Φύσσας ήταν φασίστας σαν τους δολοφόνους του, *Newsbeast* 18/09/2018.
57. ↑  Κουγιάννου Αγγελική (28/06/2016), Πώς ο Θάνος Τζήμερος κατάφερε να γίνει εμετικός μόνο με 168 χαρακτήρες. Το σχόλιο για την μητέρα του Φύσσα, *Huffpost*.
58. ↑  IEFIMERIDA.GR, NEWSROOM (28 Ιουνίου 2016). «Καβγάς της οικογένειας με τον Θάνο Τζήμερο που αποκάλεσε «φασισταρά» τον Παύλο Φύσσα | ΕΛΛΑΔΑ». *iefimerida.gr*. Ανακτήθηκε στις 21 Σεπτεμβρίου 2020.
59. ↑  Κάτσικας, Χρήστος. «Τζημερο - αθλιότητες στη μνήμη του Αλέξη Γρηγορόπουλου». *Alfavita*. Ανακτήθηκε στις 9 Δεκεμβρίου 2020.

Εξωτερικοί σύνδεσμοι
--------------------

* Ιστοσελίδα δημιουργία, ξανά! Θάνος Τζήμερος, Αντί βιογραφικού
* «ΚΟΙΝΩΝΙΑ - Θάνος Τζήμερος: Από τη διαφήμιση στον στίβο της πολιτικής». *ethnos.gr*. 14 Μαΐου 2012. Αρχειοθετήθηκε από το πρωτότυπο στις 14 Μαΐου 2012. Ανακτήθηκε στις 21 Ιουνίου 2019.
* Συνέντευξη στη Βελίκα Καραβάλτσιου για λογαριασμό του protagon.gr, 26/04/2012